У фае ўстановы адукацыі педагогі дадатковай адукацыі правялі свае майстар-класы, а ў актавай зале сабраліся навучэнцы і іх настаўнікі. Вядучыя святочнай праграмы Кацярына Харашун і Ігар Харашун запрасілі ўсіх прайсціся па вясёлкавых дарогах краіны дзяцінства, каб пазнаё-міцца з аб’яднаннямі па інтарэсах, якія працуюць у Цэнтры творчасці. Адкрылі свята Вольга Вабішчэвіч і Настасся Ашуркевіч з аб’яднання па інтарэсах “Тэатральны” (педагог Ірына Юр’еўна Строк). Рабяты з гэтага аб’яднання паказалі і расказалі, як весела праходзіць жыццё ў Цэнтры дзіцячай творчасці, а вядучыя пазнаёмілі з аб’яднаннямі, якія працуюць у дадзенай установе, і прапанавалі звярнуцца да прэзентацыі.